#### Številka: 03217- 3/2011-1

Datum: 14. 4. 2011

z določenim dnevnim redom:

## ZAPISNIK

**1. izredne seje Odbora za varstvo okolja**, ki je bila včetrtek 14. aprila 2011 ob 16.00 uri, v Banketni dvorani, Mestna hiša, Mestni trg 1, Ljubljana

NAVZOČI:

Predsednica Dunja PIŠKUR KOSMAČ, podpredsednik mag. Tomaž OGRIN, ostali člani, Mirko BRNIČ JAGER, Miro GORENŠEK, Jelka ŽEKAR, Metka MACAROL HITI, Jože HORVAT in tajnik odbora Jan SKOBERNE.

OSTALI NAVZOČI:

načelnica Oddelka za varstvo okolja Alenka LOOSE s sodelavko Natašo JAZBINŠEK SRŠEN in Marjano JANKOVIČ, načelnik Oddelka za urejanje prostora mag. Miran GAJŠEK in predstavnikkk Regionalne razvojne agencije Ljubljanske urbane regije Matej GOJČIČ.

 s sodelovko Sintijo HAFNER PETROVSKI.

Na zasedanju so bili navzoči vsi člani odbora.

Po uvodnem pozdravu predsednice odbora ge. Dunje PIŠKUR KOSMAČ, se je pričela 2. izredna seja odbora v tem mandatu.

**DOLOČEN DNEVNI RED:**

1. Obravnava gradiva za 2. izredno sejo MS MOL za dan 18. 4. 2011, kot pristojno delovno telo mestnega sveta:
* 2. Osnutek Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost

Stališče mestne uprave s strani Oddelka za varstvo okolja sta dali načelnica Oddelka za varstvo okolja Alenka LOOSE in sodelavka Marjana JANKOVIČ. V razpravi je sodeloval načelnik Oddelka za urejanje prostora mag. Miran GAJŠEK.

V razpravi so se člani odborov postavili na načelno stališče zaščite zelenih površin znotraj zavarovanega območja Tivolija, Rožnika in Šišenskega hriba, postavljeno vprašanje javnega interesa, reševanja in vloge lokalne skupnosti pri eventuelnem postopku razlastitve. Prav tako je bilo omenjeno vprašanje prednostne pravice odkupa s strani MOL v času, ko je ta zemljišča kupoval zdajšen lastnik, kot tudi vprašanje kakšni posegi in gradnja nadomestnega objekta je dopuščena skladno s sprejetim Občinskega prostorskega načrta MOL (OPN SD in ID), vprašanje bremen z vpisom hipoteke v Zemljiški knjigi ipd. Prav tako je bil izražen interes za uveljavitev javnih programov za izobraževanje šoloobveznih ipd.

Člani odbora so razpravljali in izrazili svoja stališča in po zaključeni obravnavi akta, sta bila dana na glasovanje:

**1. PREDLOG SKLEPA:**

**Odbor podpira sprejem Osnutka Odloka o dopolnitvi Odloka o razglasitvi Tivolija, Rožnika in Šišenskega hriba za naravno znamenitost.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

**in**

**2. DODATNI PREDLOG SKLEPA:**

**Odbor predlaga, da Mestna uprava Mestne občine Ljubljana takoj prične s postopki odkupa zemljišč, ki so potrebna zaradi varstva javne koristi ohranjanja narave ter vzpostavi dialog z lastniki nepremičnin na zavarovanem območju krajinskega parka Tivoli, Rožnik in Šišenski hrib.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

Seja odbora je bila zaključena ob 17.00 uri.

|  |  |
| --- | --- |
| Pripravil:Jan Skoberne tajnik | Predsednica:Dunja Piškur Kosmač |